**ՀԱՅՏԱՐԱՐՈՒԹՅՈՒՆ-08.01.2025**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ ԻՐԱԶԵԿՄԱՆ, ԽՈՐՀՐԴԱՏՎՈՒԹՅԱՆ ԵՎ ՀԱՆՐՈՒԹՅԱՆ ՀԵՏ ՏԱՐՎՈՂ ԱՇԽԱՏԱՆՔՆԵՐԻ ԲԱԺՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը՝**

ՀՀ առողջապահական և աշխատանքի տեսչական մարմնին (այսուհետ՝ Տեսչական մարմին) վերջին ժամանաշրջանում վերապահվեց օրենքով սահմանված մի շարք լիազորությունններ, որոնք վերաբերում էին աշխատանքային օրենսդրության նկատմամբ ամբողջական վերահսկողությանը, ինչպես նաև ծխախոտային արտադրատեսակների գովազի, իրացման (վաճառքի) խթանման բոլոր ձևերի նկատմամբ վերահսկողությանը։ Նշված գործառույթների իրականացման ընթացքում ավելացել են աշխատողների առողջության և անվտանգության հարցերով ֆիզիկական և իրավաբանական անձանց գործունեության հետ կապված Տեսչական մարմնին ներկայացվող դիմումների և հաղորդումների, ինչպես նաև դրա արդյունքում հարուցվող վարչական վարույթների քանակը, որի արդյունքում Տեսչական մարմնի իրազեկման, խորհրդատվության և հանրության հետ տարվող աշխատանքների բաժնում կտրուկ ավելացել է քաղաքացիների կողմից ստացվող զանգերի ծավալը, ինչպես նաև վարույթների և ստացվող զանգերի քանակի ավելացմամբ պայմանավորված անհրաժեշտ սեմինարների և խորհրդատվություն տրամադրելու գործընթացի կազմակերպման աշխատանքները, այդ թվում ընդունված իրավական ակտերի դրույթների կիրառման վերաբերյալ բացատրական աշխատանքների իրականացման, տնտեսավարող սուբյեկտներին իրենց իրավունքների և պարտականությունների մասին տեղեկացման աշխատանքների կազմակերպչական գործընթացը։

Փորձագետ ներգրավելու հիմքը Տեսչական մարմնի կանոնադրական խնդիրներից բխող կոնկրետ գործառույթի (տնտեսավարող սուբյեկտի գործունեությանն առնչվող, իր իրավասությանը վերաբերող նոր իրավական ակտեր ընդունվելու կամ ուղեցույցներ հրապարակվելու, ինչպես նաև դրանցում փոփոխություններ կամ լրացումներ կատարվելու դեպքում դրա մասին «Տեսչական մարմինների մասին» Հայաստանի Հանրապետության օրենքով սահմանված կարգով տնտեսավարող սուբյեկտների իրազեկման ապահովում) իրականացման ծավալների կտրուկ ավելացումն է (ՀՀ կառավարության 2018 թվականի օգոստոսի 2-ի N 878-Ն որոշման հավելվածի 3-րդ կետ (2-րդ կետի 4-րդ դեպք):

1. **Փորձագետ ներգրավելու ժամկետն է՝ մեկ տարի:**
2. **Փորձագետի  պարտականությունները՝**
* Տեսչական մարմնի ղեկավարի, այլ պաշտոնատար անձանց և զանգվածային լրատվության միջոցների միջև համագործակցության, հարցազրույցների, մամուլի ասուլիսների, ճեպազրույցների անցկացման, Տեսչական մարմնի գործունեության ոլորտին առնչվող հասարակական հետաքրքրություն ներկայացնող թեմաների վերաբերյալ հայտարարությունների և հաղորդագրությունների տարածման աշխատանքներ,
* Մասնակցելու է Տեսչական մարմնի աշխատանքների մասին տեղեկատվություն տրամադրելու նպատակով զանգվածային լրատվության միջոցների և այլ կազմակերպությունների ներկայացուցիչների հետ աշխատանքային հանդիպումներին,
* հասարակության իրազեկումը` Տեսչական մարմնի կառուցվածքային ստորաբաժանումների, Տեսչական մարմնի ղեկավարի, այլ պաշտոնատար անձանց գործունեության վերաբերյալ՝ մամուլի հաղորդագրություններ, տեղեկանքներ, հաշվետվություններ, տեսանյութեր, լուսանկարներ և այլ տեղեկատվական նյութեր պատրաստելու և տարածելու միջոցով,
* ուղեցույցների կազմման, տեսանյութերի ու լուսանկարների, տեղեկատվական թերթիկների պատրաստման կամ մշակման աշխատանքներ,
* հասարակական միավորումների և այլ կազմակերպությունների հետ համագործակցության, համատեղ աշխատանքային միջոցառումների պլանավորման, դրանց լուսաբանման համատեղ կազմակերպման, տեղեկատվության փոխանակման աշխատանքները,
* Տեսչական մարմնի ղեկավարի կամ նրա հանձնարարությամբ այլ պաշտոնատար անձանց համար զանգվածային լրատվության միջոցներում տեղ գտած հաղորդագրությունների, հրապարակումների տեսությունների, այլ տեղեկանքների, վերլուծական նյութերի պատրաստման աշխատանքներ,
* մամուլի հաղորդագրությունների պատրաստման և տարածման աշխատանքներ, Բաժնին վերապահված իրավասությունների շրջանակներում հանդես է գալիս պարզաբանումներով ու հայտարարություններով,
* զանգվածային լրատվության միջոցներով ելույթներում, մշտական թեմատիկ խորագրերում, հեռուստահաղորդումներում Տեսչական մարմնի պաշտոնատար անձանց մասնակցության վերաբերյալ առաջարկությունների ներկայացման աշխատանքներ,
* մասնակցելու է զանգվածային լրատվության միջոցների ներկայացուցիչների, այդ թվում` Տեսչական մարմնի ղեկավարի հետ և Տեսչական մարմնի պաշտոնատար անձանց մասնակցությամբ աշխատանքային հանդիպումներին,
* Տեսչական մարմնի պաշտոնական կայքէջի տեղեկատվական սպասարկման իրականացման աշխատանքներ,
* սահմանված կարգով մասնակցելու է Տեսչական մարմնում լրագրողների հավատարմագրման գործընթացին,
* պաշտոնական կայքէջի և լրատվական այլ խողովակների միջոցով Տեսչական մարմնի գործունեության լուսաբանման աշխատանքներ,
* վարելու է Թեժ գծով, գրավոր կամ էլեկտրոնային հասցեով ստացվող դիմում-բողոքների գրանցամատյանը՝ ամսական հաշվետվությունների տեսքով,
* զանգվածային լրատվության միջոցներից և քաղաքացիներից ստացվող հարցումների, բողոքների օպերատիվ արձագանքման (թեժ գիծ) և որոշակի թեմաների վերաբերյալ իրենց դիրքորոշման և հասարակական կարծիքի ձևավորման մասին իր իրավասության շրջանակում դիրքորոշման ներկայացման աշխատանքներ Տեսչական մարմնի ղեկավարին,
* տնտեսավարող սուբյեկտների և քաղաքացիների շրջանում իրազեկվածության բարձրացման նպատակով դասընթացների, սեմինարների, քննարկումների, ձեռնարկների, բուկլետների, տեղեկանքների թողարկման և հրատարակման, զանգվածային լրատվության միջոցների միջոցով տեղեկատվության փոխանցման աշխատանքներ,
* Տեսչական մարմնի վերահսկողության ոլորտում գործող տնտեսավարող սուբյեկտներին իրենց գործունեությանն առնչվող, Տեսչական մարմնի իրավասությանը վերաբերող նոր ընդունված իրավական ակտերի կամ հրապարակված ուղեցույցների, ինչպես նաև դրանցում կատարված փոփոխությունների կամ լրացումների վերաբերյալ իրազեկման աշխատանքներ,
* պարտադիր հրապարակման ենթակա տեղեկությունների հրապարակման աշխատանքներ:

1. **Փորձագետին ներկայացվող պահանջները՝**

* բարձրագույն կրթություն,
* հայերեն լեզվի իմացություն․
* համակարգչով, ժամանակակից այլ տեխնիկական միջոցներով աշխատելու հմտություններ։։

1. **Դիմումների ներկայացման վերջնաժամկետն է՝ 13․01․2025**

1. **Աշխատանքի վայրը, հեռախոսահամար՝**

ՀՀ, ք. Երևան, Շենգավիթ, Արարատյան 26, հեռ. 010-650305,

Էլ. փոստ՝ info@hlib.am, https://www.hlib.am/

**Չի թույլատրվում**հավակնորդի հետ պայմանագիր կնքել, եթե  տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

1. **Դիմողի կողմից ներկայացվող փատաթղթերի անհրաժեշտ ցանկ՝**

* դիմում Առողջապահական և աշխատանքի տեսչական մարմնի ղեկավարի անունով՝ ձևը լրացվում է փաստաթղթերը ներկայացնելիս,
* հայտարարություն ՀՀ կառավարության 08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի(ների), վկայականի(ների) պատճենները, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) հաստատված պատճենը,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր՝ զորակոչային տեղամասին կցագրման վկայականի պատճենը կամ համապատասխան տեղեկանք,
* ինքնակենսագրական,
* մեկ լուսանկար՝ 3 x 4սմ չափսի,
* անձնագրի և հանրային ծառայության համարանիշի (սոցիալական քարտի) կամ նույնականացման քարտի պատճենները:

1. **Ընտրություն կատարելու եղանակն է՝**դիմում ներկայացրած քաղաքացիների փաստաթղթերի ուսումնասիրություն և (կամ) հարցազրույցի անցկացում:

1. **Դիմողը փաստաթղթերը ներկայացնում է անձամբ՝**ներկայացնելով անձնագիր և բոլոր փաստաթղթերի պատճենները բնօրինակների հետ միասին:

**9. Դիմումների ընդունման հասցեն է՝** Առողջապահական և աշխատանքի տեսչական մարմին /հասցե՝ ՀՀ, ք. Երևան, Շենգավիթ, Արարատյան 26, հեռ. 010-650553/։ Դիմումներն ընդունվում են ամեն օր՝ ժամը **930-ից մինչև 1230-ը**:

Լրացուցիչ տեղեկություններ ստանալու համար կարող եք դիմել Առողջապահական և աշխատանքի տեսչական մարմին**՝**/հասցե՝ ՀՀ, ք. Երևան, Շենգավիթ, Արարատյան 26,  հեռ. 010-650553/։